ועדת החוקה, חוק ומשפט, כנסת 16, פרוטוקול מספר 627, 2005-11-28 16:15

מיכאל איתן: שלום לכולם, אני פותח את ישיבת ועדת החוקה, חוק ומשפט, מדובר בחוק רגיש, הצעת חוק המפלגות (מימון בחירות מקדימות) (הוראת שעה), התשס"ו-2005, אני נוטה שלא להצביע אחד או שניים, הייתי רוצה לחכות שיגיעו עוד כמה חברים.

מיכאל איתן: מה עם אנשי מפלגת העבודה, הם לא יודעים שיש רוויזיה?

דורית ואג: מייד תגיע חברת הכנסת יולי תמיר.

אבשלום וילן: בינתיים תסביר במה מדובר.

מיכאל איתן: אנחנו מתקנים את חוק המפלגות, בחירות מקדימות.

מיכאל איתן: אנחנו רוצים להגביל את גובה סכום ההוצאה וסכום התרומות שניתן לגייס על מנת להוציא את ההוצאה.

מיכאל איתן: קבענו, מפלגה שמתמודדים בה לכנסת בין 501 ועד 5,000 איש, התקרה שהיא יכולה לקבל ולהוציא היא 275,000 שקלים.

מיכאל איתן: אם הבחירות הן לראשות הממשלה, זה פי חמישה מהסכום הזה.

מיכאל איתן: מ-501 ועד 5,000, הסכום הוא 275,000 שקלים.

מיכאל איתן: לעומת זאת, מעל 5,000 ומעלה זה 400,000 שקלים, ואם זה לראשות הממשלה, זה פי חמישה.

מיכאל איתן: זאת אומרת, היום יש לנו שישה מתמודדים בליכוד, בבחירות לפריימריז, התקציב יהיה 2 מיליון, והתקציב של חברי הכנסת הוא 275,000 שקלים.

מיכאל איתן: נוצר מצב, שאם הם רצו לראשות הממשלה, החוק כתב, שאפשר להשתמש בתקציב – אדם שרץ גם לראשות הממשלה, אם הוא נכשל, הוא ממשיך הלאה לכנסת, אסור לו להוציא יותר מההוצאה שהיתה מותרת לו לראשות הממשלה.

מיכאל איתן: אמרתי, יש בעיה, אם התקציב הוא 2 מיליון ובמהלך המרוץ לראשות הממשלה הוא הוציא רק מיליון, הפסיד לראשות הממשלה, נותרו לו עוד מיליון שקלים לבחירות לכנסת, ולאחרים קבעתם 275,000 שקלים.

מיכאל איתן: הפער בין ראשות הממשלה לכנסת, זה לא הגיוני.

אבשלום וילן: מה התיקון?

מיכאל איתן: התיקון הוא, שמה שהוא הוציא עד לגמר בחירת ראש הממשלה, הוא הוציא בהתאם לתקרה של 2 מיליון, מאותו יום, הוא רץ לבחירות לכנסת, אם מערכת הבחירות מתנהלת במקביל, 40% מהסכום המוקצה לבחירות לכנסת הוא יכול להוסיף תקציב נוסף.

אבשלום וילן: אם הוא הוציא 2 מיליון שקלים?

סיגל קוגוט: זה המקסימום, יותר מזה הוא לא יכול להוציא.

יולי תמיר: התמודד מתן וילנאי לראשות המפלגה, הוא צריך לדווח שנה לאחור - - -

סיגל קוגוט: את מדברת על השקיפות של התרומה.

סיגל קוגוט: שנה אחורה, ברור שזה לא סנקציות, זאת שקיפות.

יולי תמיר: שתי הערות.

יולי תמיר: הראשונה, למי שהתמודד לראשות המפלגה.

יולי תמיר: אומר מתן וילנאי, התמודדתי, קיבלתי, על פי המותר, 34,000 שקלים, מזה נשארו לי 20,000 שקלים.

יולי תמיר: מה מותר - - -

מיכאל איתן: זה כתוב בחוק.

סיגל קוגוט: את זה אנחנו מתקנים עכשיו, אנחנו אומרים, שמי שהתמודד בבחירות לראשות הממשלה ואחר כך ממשיך ומתמודד לבחירות לכנסת, יכול להוציא על הבחירות לכנסת, בנוסף למה שהוציא - - -

מיכאל איתן: היא שואלת מה עם יתרת הכסף?

יולי תמיר: מה עם יתרת הכסף?

יולי תמיר: השאלה, אם הולכים אחורה, מה קורה לתרומות מעל 10,000 שקלים, ולמועמד היה מותר לקבל 34,000?

סיגל קוגוט: מה שהוא קיבל כדין – הוא קיבל כדין.

סיגל קוגוט: נשארו לו כספים, יש סעיף בחוק המפלגות שאותו לא שינינו, הוא יכול להמשיך להחזיק בכספים ולהוציא אותם תוך שנתיים, אם מערכת הבחירות השנייה היא תוך שנתיים.

סיגל קוגוט: עכשיו אנחנו מגבילים את סכום המקסימום שהוא יכול להוציא.

צבי ענבר: על הבחירות שהוא כבר ניהל, חלות הוראות 28(יח), הקיים, שבו אנחנו לא נוגעים, של שימוש ביתרה.

סיגל קוגוט: ואומר, למי שיש יתרה, יכול תוך שנתיים – אם יש עוד מערכת בחירות מקדימות – להשתמש בזה.

סיגל קוגוט: יש כאן הגבלה ברוויזיה של הסכום.

סיגל קוגוט: הוא יוכל להוציא רק 40% מהסכום של חבר כנסת.

יולי תמיר: זה ממה לא סביר.

יולי תמיר: אני אומרת לכם, שני אנשים שהתמודדו אצלנו, מתן וילנאי ופואד בן-אליעזר, רוצים עכשיו לגייס כסף ולא מוכנים להוציא רק 40%.

יולי תמיר: למה שיוציא רק 40%?

מיכאל איתן: ההצעה שלי היתה כך, התקציב שהוא יכול להוציא, אם יש שתי מערכות בחירות, בחלק היחסי שנותר לביצוע מערכת הבחירות השנייה לכנסת.

מיכאל איתן: כלומר, חבר הכנסת מתן וילנאי היה יכול לאסוף שוב 100%.

מיכאל איתן: אצל הליכוד, מאחר וזה נכנס לתקופה, הם יכולים לקבל רק את השבועיים שנשארו, את החלק היחסי.

מיכאל איתן: זה יוצר מנגנון נורמלי.

צבי ענבר: מתן וילנאי ופואד בן-אליעזר לא נכללים בסעיף הזה.

יולי תמיר: למה?

צבי ענבר: מאחר שזה רק על בחירות שעוד לא היו, החוק הזה מתחיל ממערכת הבחירות שמתחילה מעכשיו.

יולי תמיר: אז בגלל הנימוק שלך אני יכולה להגיד להם שזה עדיין לא נכלל.

צבי ענבר: כן.

אבשלום וילן: על הליכוד זה יתפוס, עליהם – לא.

יולי תמיר: קיבל ח"כ לפני שבועיים תרומה של 25,000 שקלים, מה הוא עושה?

צבי ענבר: יחזיר לתורם.

מיכאל איתן: אל"ף, אסור לו.

מיכאל איתן: למה לך לומר 25,000, תגידי 10,000.

מיכאל איתן: הבעיה היא ב-10,000 שקלים, שכן מותר, והוא הבטיח לתורם, ששמו לא יתפרסם.

מיכאל איתן: עכשיו עומדים לפרסם את שמו, זה שינוי רטרואקטיבי.

יולי תמיר: מי שקיבל כספים בשנה האחרונה, שלא עונים על הקריטריונים האלה, חייב להחזיר אותם?

מיכאל איתן: לא.

סיגל קוגוט: את מדברת על דברים שהם לא למערכת הבחירות.

סיגל קוגוט: החוק הזה מדבר על כספים למטרת מערכת הבחירות.

מיכאל איתן: אם קיבלת את הכסף למטרות אחרות, את לא יכולה להשתמש בהם למערכת הבחירות.

יולי תמיר: אני צריכה לדווח עליהם?

יולי תמיר: קיבלתי והשתמשתי.

מיכאל איתן: מבקר המדינה יגיד לך, תפתחי חשבון בנק, נהלי שם את כל קמפיין הבחירות שלך.

סיגל קוגוט: תשימי את כל התרומות לבחירות בחשבון נפרד.

מיכאל איתן: אם לא תשימי שם כסף, לא תוכלי להוציא.

מיכאל איתן: אם תוציאי ממקום אחר, עברת על החוק.

מיכאל איתן: הכל מתנהל באותו חשבון.

מיכאל איתן: את יכולה להביא כספים שנשארו לך ממערכת הבחירות לפני ארבע שנים ולהעביר אותם לחשבון הבנק הזה, לומר, זאת היתרה שנשארה לי מהפעם הקודמת.

יולי תמיר: שאלה אחרונה, כמה כסף אפשר להביא מהבית?

מיכאל איתן: כמה שרוצים.

יולי תמיר: בפעם שעברה, אצלנו היתה מגבלה.

דורית ואג: צריך להצביע על הבקשה שלך לרוויזיה.

מיכאל איתן: מי בעד הרוויזיה, ירים את ידו.

מיכאל איתן: בעד הרוויזיה – 4 נגד – אין נמנעים – אין הרוויזיה התקבלה.

מיכאל איתן: הרוויזיה התקבלה פה אחד.

מיכאל איתן: מי בעד התיקון שבוצע בהקשר למערכת בחירות שבה יש מועמד לראשות ממשלה ומערכת בחירות לחברות בכנסת, כאשר הן נעשות אחת במקביל לשנייה.

מיכאל איתן: כפי שכתוב בסעיף 28ח(ב), ירים את ידו.

מיכאל איתן: בעד התיקון – 4 נגד – אין נמנעים – אין התיקון התקבל.

מיכאל איתן: התיקון התקבל פה אחד.

מיכאל איתן: תודה רבה, הישיבה נעולה.